
Министерство на околната среда и водите


Регионална инспекция по околната среда и водите - Монтана

                                                        Д О К Л А Д

за извършена комплексна проверка на основание Заповед № РД-051/23.03.2015 г. на Директора на РИОСВ – Монтана в „АДЛ”, с. Владимирово към „АДЛ” ООД, гр. София 

Извършената на 25.03.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда, съгласно утвърдения за 2015 г. План за контролна дейност.

 
Основната дейност на обекта е производство на бяло саламурено сирене от краве мляко.

Дружеството е потребител по веригата на химични вещества и смеси, за които са представени ИЛБ, отговарящи на приложение II на Регламент (ЕО) № 1907/2006 (Регламент REACH). Изготвена е оценка за безопасност на съхранение на химичните вещества и смеси.

Вода за питейно-битови нужди се използва от водопроводната мрежа на с. Владимирово, съгласно сключен договор с „В и К” ООД, гр. Монтана. Не се използва вода за технологични нужди, само за измиване на съоръженията, производственото оборудване и помещенията. Формираните от дейността отпадъчни води заедно с дъждовните води след първично пречистване се заустват в изгребна яма. Извършва се периодично почистване на изгребната яма. 

В производствената си дейност дружеството използва три броя хладилни инсталации. За използвания в тях хладоагент е представен отчет за 2014 г. Извършено е измерване с уред, като не са констатирани разхерметизирания или теч. За инсталацийте се водят досиета с актуални записи. 

Отоплението на обекта се осъществява с газов котел с мощност 360 кW, който не подлежи на емисионен контрол.

Не са извършвани контролни и/или собствени периодични измервания на нивата на шум, генерирани от обекта в околната среда.
            При проверката не са констатирани нарушения.

